procesaur/Wiki.mk huggingface dataset:
Аеродром Катанија

Аеродромо Катанија - Фонтанароса (|Aeroporto di Catania-Fontanarossa) или Аеродром „Винченцо Белини“ (IATA: CTA, ICAO: LICC) — сместен 5 километри јужно од Катанија, град кој е втор по големина на територијата на Сицилија. Аеродромот е најпрометен во Сицилија како и шести најпрометен аеродром во Италија со 6.400.127 патници во 2013 година. Со цел да се задоволи зголемениот проток на патници, нов терминал беше изграден кој опфаќа 20 порти како и 6 мостови за влаз во воздухопловите.
1 Историја
Аеродромот Катанија има интересна историја која датира од 1924 година, кога беше првиот аеродром во регионот на Катанија. Но, кон крајот на 1940 година се увиде дека аеродромот станува премногу прометен, па така се реши да се изгради нов, поголем аеродром, кој започна со работа во 1950 година.
По околу 20 години на подем и зголемен проток на патници, во 1981 година аеродромот повторно беше реконструиран, како и во 2007 година кога беше изградена нова терминална зграда.
2 Паркинг
Аеродромот нуди 1022 паркинг места, од кои 20 паркинг места се резервирани за инвалидизирани лица, краткотраен паркинг може да се најде кај влезовите Т4 и Т5.
3 Сообраќај
Аеродромот е сместен во близина на автопатот А19, кој ја поврзува Катанија со Палермо и централна Сицилија, како и автопатот Е45, кој ја поврзува Катанија со Сиракуза. Исто така постои и автобус кој нуди превоз до центарот на Катанија и до централната железничка станица во Катанија.
4 Превозници и одредишта
* Air Italy (Наполи)
* Air Malta (Казабланка, Женева, Лондон Гетвик, Малта, Минхен)
* Alitalia (Милано Линате, Милано Малпенза, Рим Фјумичино)
* Alitalia Express (Милано Линате)
* BluExpress (Рим Фјумичино, Ница)
* British Airways (Лондон Гетвик)
* Brussels Airlines (Брисел)
* easyJet (Милано Малпенза)
* Finnair
* Helvetic Airways (Цирих)
* Jetairfly
* Lufthansa (Минхен)
* Македонски Авиотранспорт (Скопје) Сезонски
* Meridiana(Болоња, Фиренца, Милано Линате, Олбија, Париз де Гол, Торино, Верона)
* MyAir (Болоња, Букурешт Банеаса, Милано Малпенза, Милано Орио Ал Серио, Венеција)
* Thomsonfly (Лондон Гетвик, Манчестер)
* transavia.com (Амстердам, Париз Орли)
* TUIfly (Келн/Бон,Диселдорф, Франкфурт, Хамбург, Хановер, Минхен, Штутгарт)
* XL Airways France (Париз де Гол)
Скорпија

Скорпиите, скорпионите, чкрапјите или акрепите — осумножни членконоги, членови на редот ''Scorpiones''. Тие живеат во тропските и суптропските предели. Постојат повеќе од 1.400 различни видови скорпии. Најголем претставник е царската скорпија (''Pandinus imperator'') од Западна Африка која е долга 21 см, додека најмалите видови се долги само неколку mm. Меѓутоа, за време на силурот и девонот постоеле џиновски водни скорпии долги и до 2 м.
1 Морфологија
Опашниот дел на скорпиите, кој е најчесто составен од пет сегменти, завршува со отровна боцка. Педипалпите се големи и завршуваат со клешти. Забележано е дека потенцијалот на отровот е обратнопропорционален со големината на нивните клешти. Ова значи дека доколку се помали клештите, толку е посилен отровот на скорпијата. Некои видови поседуваат отров кој би можел да убие човек. Во принцип, отровот на скорпиите е од невротоксична природа. Боцката на крајот од телото може да се користи за парализирање на пленот, но нејзината примарна функција е одбранбена.
Скорпиите имаат помеѓу три и шест пара на прости очи сместени околу нивниот карапакс, давајќи им можност за гледање во повеќе насоки, како и пар на сложени очи кои се ориентирани кон напред. Меѓутоа, многу скорпии имаат слаб вид, а некои се и слепи.
2 Поведение
Скорпиите се многу издржливи животни. Тие можат да се вратат во живот по смрзнување од неколку недели, а исто така преживуваат и потопување за време од два дена. Некои видови, пак, можат да издржат без храна и до една година. Скорпиите се и долговечни животни (некои достигнуваат и 30 години). Некои видови можат да произведат шуштечки звук со помош на триењето на нивните клешти од нозете.
Сите скорпии се ловци и можат да детектираат слетување на бумбар или треперење на крила од еден инсект на растојание од повеќе од 1 m, но повеќето видови претпочитаат да го чекаат пленот пред да го нападнат.
3 Скопријата во уметноста и во популарната култура
* „ТВ-скорпија“ (''TV Scorpion'') - песна на американската група „Бордомс“ (''Boredoms'') од 1990 година.* „Скорпија“ (''Scorpio'') - песна на американската хип-хоп група ''Grandmaster Flash and the Furious Five'' од 1983 година.
Брис Гијар

Брис Гијар (фр. ''Brice Guyart'') (р. во Сирен) — француски мечувалец во дисциплината флорет. Гијар е моментален олимписки шампион во категорија поединечен флорет.
1 Постигнувања
* 2000 – Екипен олимписки шампион* 2001 – Екипен светски шампион во рамките со француската репрезентација
* 2001 – Светски бронзен медалист
* 2003 – Светски бронзен медалист
* 2004 – Олимписки шампион* 2005 – Екипен светски шампион
Колаборативно пишување

Колаборативно пишување е термин кој се однесува на проекти каде пишани дела се создадени од заедничката работа на повеќе луѓе заедно (колаборација или соработка), наместо поединечниот пристап. Некои од овие проекти се надгледувани од уредник или од уредувачки тим, но многу од нив растат без оваа потреба од надгледување.
Лажичести црви

Лажичестите црви или Echiura се мала група на морски црвовидни без‘рбетници кои покажуваат афинитети кон прстенестите црви. Распространети се од тропските до поларните мориња, живеејќи закопани во морското дно од литоралот па до длабочини од 9000 m.
1 Морфологија и анатомија
Телото е билатерално симетрично, несегментирано, цилиндрично и често живописно обоено. На антериорниот крај се наоѓа неретрактибилна рилка (пробосцис) која може да биде многу долга и рассечена на врвот (како кај ''Bonellidae''), или да биде кратка и зарамнета (кај ''Echiuridae''). Рилката обично се свива на вентралната површина од телото. По ова следува подебелиот труп на кој има пар на четинки сместени антеро-вентрално. Тој може да биде мазен или да поседува папили кои излачуваат лигава материја. Бојата на телото потекнува од пигментните клетки во субепидермалното сврзно ткиво.
Усниот отвор се наоѓа во основата на рилката и води во црево кое е диференцирано на повеќе различни региони, а завршува со анус. На рилката постои трепчеста бразда која ја спроведува храната до усниот отвор. На постериорниот крај од телото постојат две многу карактеристични структури означени како анални везикули, за кои се мисли дека имаат екскреторна функција. Со исклучок на еден, сите останати видови имаат затворен циркулаторен систем.
Половите се одделни и слични кај ''Echiuridae''. Кај ''Bonellidae'' тие се одделни и многу различни, така што мажјакот е ситен и живее паразитски на или во женката.
2 Систематика
Класификацијата на лажичестите црви отсекогаш задавала потешкотии. Во класификацијата на В. Фишер се наведуваат три реда - ''Echiuroinea'', ''Xenopneusta'' (со 4 вида) и ''Heteromyota'' (1 вид). Сепак, најголемиот број на видови се вклучени во редот ''Echiuroinea'', каде спаѓаат двете најпознати фамилии ''Bonellidae'' (21 род со 35 вида) и ''Echiuridae'' (8 рода и повеќе од 70 вида).
Кадифени црви

Кадифените црви — месојадни без‘рбетни животни кои припаѓаат на типот ''Onychophora''. Тоа е мал тип, со околу 70 видови на интересни животни, често нарекувани и црви со екстремитети. Речиси сите живеат во тропските и суптропските региони на Земјата, макар што постојат и неколку видови од умерените области на јужната полутопка.
Кадифените црви можат да бидат долги од 1,5 до 15 cm и да имаат помеѓу 28 (14 пара) или 86 (43 пара) на несегментирани екстремитети за движење. Тие најчесто се живописно обоени животни. Кадифените црви се прастари животни. Многу од пораните форми живееле во морето, како членовите на родот ''Aysheaia'', чии фосили се најдени во карпи стари 540 милиони години. Ова значи дека овие организми живееле и во периодот на Камбриумот. Денешните онихофори, иако се сите копнени форми, сепак можат да се најдат само во влажни живеалишта. Обично се ноќни животни. Кај повеќето видови кутикулата е прекриена со ситни туберкули, кои на животното му ја даваат кадифената текстура, од која го добиле и името.
Кадифените црви имаат мешавина од морфолошки црти кои ги прават мост помеѓу прстенестите црви и членконогите. Но, поновите сфаќања сугерираат дека овој тип не претставува врска помеѓу анелидите и членконогите. Наместо ова, како и тардиградите, на него се гледа како на одделна еволутивна линија која независно се издигнала од некој дамнешен заеднички предок.
Скопскоцрногорски дијалект

Скопскоцрногорски дијалект — дијалект на македонскиот јазик. Дијалектот спаѓа во групата на западни дијалекти од северното наречје. Дијалектот е сличен со вратничкиот дијалект, а негова главна одлика е зачестената употреба на предлогот ''у'', замена на самогласката ''а'' со самогласката ''у'' и користење на меѓусамогласно ''в''.
1 Територија
Скопскоцрногорскиот дијалект се зборува во 20-тина села што се наоѓаат на полите и во подножjето на планината Скопска Црна Гора. Тука спаѓаат селата: Кучково, Орман, Волково (Ву­чи Дол), Ново Село, Бразда, Глуво, Чучер, Горњане, Бањане, Мирковци, Кучевиште, Побожје, Бродец, Љубанци, Љуботен, Раштак, Г. Оризаре, Радишани, Булачани, Црешево и Стајковци.
2 Фонолошки одлики
* Старословенската носовка ѫ е заменета со ''у'': ''пут, рука, зуп, мука''...
*Старото самогласно ''л'' овде е заменето со групите ''у/лу/лă'': ''куне'', ''слăза''...
*Непрегласено ''а'' на местото на самогласката ''е'': ''трава''.
*Вредност ''ă'' за секундарниот полуглас ъ: ''лаже'' – ''лăже''*Согласната група ''мн'' се употребува како ''мл'': ''многу – млого''.
*Непчаното ''ј'' пред ''е'' на почетокот на зборот: ''јазик – језик''.
*Губење на ''в'' кога е во меѓусамогласна положба: ''главу, човек''...
*Промена на местата на самогласките ''а'' и ''о'' во завршетоците кај лексемите ''татко'' и ''мајка'': ''Кад сам бил мал, јас сам не слушал татка ми и мајко ми''.
3 Морфолошки одлики
* Формата на личната заменка за прво лице е ''ја''.           
*Стариот предлог въ добил вредност ''у'': ''у град''.
*Наставка ''-мо'' кај глаголите во прво лице множина: ''украдимо, одимо, гледамо, видимо, јадемо''...
*Продуктивно образување на минатите неопределени времиња.
*Глаголската форма се менува по истата самогласка што ја определува групата на глаголот во трето лице еднина кој се префрла и во прво лице, притоа додавајќи ја наставката ''-м'': ''вика-викам, гледа-гледам, носи-носим, живи-живим, везе-везем'', ''јаде-јадем''...
*Помошниот глагол ''сум'' се јавува како ''сам.''*Множинска наставка ''-е'' кај именките од женски род со завршеток на ''а'': ''жене'', ''године''...
*Наставка ''-ше'' за образување на имперфектот: ''мучеше, тепаше, јаваше, идеше''.      
*Акузативната заменска форма за машки род еднина е ''њега''.
*Кратката акузативна заменска форма за машки род еднина е ''га''.
*Предлогот ''со'' се реализира како ''сӑс''.
3.1 Глаголи
* наставки за формирање на минато определено несвршено време (имперфект) се: ''-ше'' за 1, 2 и 3 л. едн. и ''-шемо'' за 1, ''-шете'' за 2 и ''-шеу'' за 3 л. мно.
вика''ше'', носе''ше'', бере''ше''
вика''ше'', носе''ше'', бере''ше''
вика''ше'', носе''ше'', бере''ше''
вика''шемо'', носе''шемо'', бере''шемо''
вика''шете'', носе''шете'', бере''шете''
вика''шеу'', носе''шеу'', бере''шеу''
Израел Гелфанд

Израел Мојсеевич Гелфанд (руски: Израиль Моисеевич Гельфанд, хебрејски: ישראל געלפֿאַנד) (роден на 2 септември 1913 - почина на 5 октомври 2009) беше руски математичар којшто има постигнато многу во различни гранки на математиката, вклучувајќи ја теоријата на групи, теорија на избор, линеарна алгебра и др. Долги години Гелфанд предавал на државниот универзитет во Москва, а моментно работи на Рутгерсовиот универзитет во САД. Тој е добитник на голем број на награди како Лениновиот орден и Волфовата награда. Израел Гелфанд е и следбеник на Кралското друштво.
The Sims 3

The Sims 3 е симулациска игра на животот; дел од серијалот The Sims. Издадена е на 2 јуни 2009 од Electronic Arts и е изработена од Maxis.
1 За играта
The Sims 3, како и претходните итерации се концентрира на контролирање на животот на ваши или веќе создадени луѓе. Тие минуваат низ 7 развојни стази и потоа умираат; можат да се дружат, вработат, да имаат своја куќа и слично. За разлика од The Sims 2, цртите помеѓу екстреми на карактерот на една личност се заменети со 5 особини; персонализацијата е проширена и нема прозорци за вчитување за одење низ градот.
''Понови верзии на играта вклучуваат мемории, колекција на ресурси, пливање во океанот и друго.''
2 Додатоци
Додатоците вклучуваат нови особини, интеракции и предмети.
Име, Датум на издавање, Особини
World Adventures, 13 ноември 2009, Авантури во трите нови одредишта; откривање мистерии
Ambitions, 1 јуни 2010, Нови професии: архитект, пожарникар, истражувач, стилист
Late Night, 26 октомври 2010, Одење во клубови и барови; формирање група; слава
Generations, 31 мај 2011, Рекреација за сите возрасти; забави, нови работи за игралишта
Pets, 18 октомври 2011, Мачки, кучиња и коњи кои можат да се контролираат; натпревари
Showtime, 6 март 2012, Нови професии: акробат, магионичар, пејач; јавни настапи
Supernatural, 4 септември 2012, Врколаки, вештери, самовили, вампири, зомби; еликсири, магии
Seasons, 15 ноември 2012, Годишни времиња и појави; температура; сезонски фестивали
University Life, 5 март 2013, Одење во универзитет; учење, придружување на социјални групи
Island Paradise, 25 јуни 2013, Престојување во одморалишта; пловење по океанот со пловила
Into the Future, 22 октомври 2013, Одење во иднината; користење напредна технологија и превоз
Браш Парк

Браш Парк Хисторик Дистрикт (|Brush Park) е дистрикт во Детроит, Мичиген. Се наоѓа во Мидтаун. Населбата има стари куќи од Гилдед годините, во 1877 - 1890. Едмунд Бруш го основал дистриктот во 1850 година за богатата класа. Архитектот, Алберт Кан, живеел тука од 1906 до 1942.
Чеченски јазик

Чеченски јазик (Нохчийн мотт / Noxçiyn mott; средновековен чеченски: نوًچین موت) — јазик што го зборуваат Чеченците во Чеченија, Русија.
1 Гласови
1.1 Самогласки
Предни незаоблени, Предни заоблени, Средни, Задни
1.2 Согласки
, Лабијални, Забни, Посталвеоларни, Веларни, Увуларни, Фарингални, Глотални
Носни
Експлозивни
Африкативни
Фрикативни,
Вевни,
Апроксимантни
Алдо Нади

Алдо Нади (|Aldo Nadi; - ) — италијански мечувалец кој важи за најголемиот на сите времиња.
Се родил во мечувалско семејство во Ливорно, Италија. Со брат му Недо се занимавале со мечувалство уште од многу мали нозе. Го изучувале спортот во стилот на класичната италијанска школа кај татка си, мечувалецот Бепе Нади, и обајцата веќе во тинејџерските години освојувале натпревари. Иеко Недо освоил повеќе златни медали (Недо освоил 6, а Алдо освоил 3), Алдо се сметал за подобар. Меѓу неговите противници бил и прочуениот француски мечувалец Лисјен Годен.
Во 1920 г., на возраст од 21 година, на олимпијадата Надо освоил златни медали во флорет—екипно, меч—екипно и сабја—екипно. Освоил и сребрен медал во сабја—поединечно. Тогаш златниот медал го земал брат му Недо Нади.
Надо се преселил во САД во 1935 г. Бил инструктор по мечување во Њујорк од 1935 до 1943 г. Во 1943 г. издал книга „За мечувалството“ (''On Fencing''). Во 1943 г. се преселил во Лос Анџелес, каде продолжил да подучува мечување во свое училиште, а покрај тоа вежбал и глумци за филмски сцени со мечување.
Во 1955 Нади ја напишал својата автобиографија „Живиот меч: Автобиографија на еден мечувалец“ (''The Living Sword: A Fencer's Autobiography''), издадена 30 години по неговата смрт. Ова го постигнал уредникот Ланс Лобо, а на крајот на делото стоел и поговор од Надиевиот ученик Вилијам М. Гоглер — мечувалски мајстор во стилот на италијанската школа.
Нади починал во сон во неговиот дом во Лос Анџелес на 10 ноември 1965 г.
1 Дела
**
Законот на љубовта

Законот на љубовта (шпански јазик: La Ley del Amor) е аргентинска теленовела. Серијата во Аргентина со прикажување започна на 18 декември 2006 во ударниот термин. Во главните улоги се појавуваат Соледад Силвеира и Себастијан Естеванез.
1 Синопсис
Рената Герико е федерален судија. Се радува на големиот престиж во општеството, но го крие темното минато, кое ќе се врати со полна сила. Заради една од последните пресуди, Рената добива смртни закани. Наредува апсење на едно момче, кое го осудуваат како автор на заканите. Додека го разгледува случајот, таа добива едно големо изненадување: неговото име е Лукас Пинедо и е син на Игнасио Пинедо, големата љубов од младоста. Игнасио доаѓа да го ослободи Лукас од затвор и старите љубовници повторно се среќаваат после 28 години. Оттука па натака, Рената преживува повторно ужасни моменти од минатото. На 16 години таа забременила од Игнасио и родила дете, кое не преживеало. Игнасио никогаш не дознава за тие случки и не разбира зошто Рената го оставила, ако толку го сакала. Сега ќе се зближи со неа, иако и двајцата да се во брак со други луѓе, за да го дознае објаснувањето од неа. Рената е збунета, бидејќи чувствува голема привлечност кон Лукас во моментот, во кој се загледува. Дали не е сексуално привлекување кон тој млад мускулест маж, со топла насмевка и добродушно однесување, кој е на возраста на нејзиниот син? Таа одрекува дека е точно, дека чувствува нешто повеќе за Лукас... длабока и ужасна мистерија која постепено ќе се открива во приказната. А конфликтите ќе се зголемат, бидејќи Лукас се вљубува во Каролина, посвоената ќерка на Рената и девојката се вљубува во него. Каролина е решена да биде со Лукас. Сите главни ликови се фатени во водопад од пресечени љубови, непризнати чувства, неиздржливи импулси, кои можат да водат кон рајот или пеколот.
2 Улоги
Глумци Ликови
Соледад Силвеира, Рената
Себастијан Естеванез, Лукас
Раул Таибо, Игнасио
Сабрина Гарсиарена, Каролина
Николас Паулс, Матиас
Каролина Папалео, Естефанија
Артуро Бонин, Маркос
Хихи Руа, Марта
Чума (појаснување)

Чума може да се однесува на:
Во медицината:
* Чума (болест), специфична болест предизвикана од Yersinia pestis. Постојат три поголеми манифестации
** Бубонска чума
** Септисемичка чума
** Пневмонска чума
* Секоја болест која предизвикува оток на лимфните јазли (бубо)
* Пандемија која се создава од таква болест
* Било кој вирулент или високо заразна болест која може да предизвика епидемија или пандемија
Во историјата:
* Црната смрт, позната и како Црната чума: евроазиска пандемија која била предизвикана од бубонична чума, започнувајќи во четиринаесеттиот век со повторни избивања сè до осумнаесеттиот век.
* Јустинијанската чума, пандемија од 541-542 г. н.е. во Византиското царство.
* Антонината чума, античка пандемија од 165 до 189 н.е. донесена во Римското Царство од војниците кои се враќале од кампањата на Блискиот Исток.
* Третата пандемија, голема пандемија која започнала во Кина во 1855 и се проширила преку патиштата низ целиот свет. Оваа епизода се сметаше за активна сè до 1959 година, кога смртните случаи на светско ниво паднаа под 200 на година.
Во уметноста и литературата:
* Чумите на Египет, 10 чуми со кои Бог го заразува Египет во Стариот завет
* Чумата, роман на Албер Ками
* Чумата, списание на Њујоршкиот универзитет
* Дневник на годината во Чума, роман на Даниел Дефо
* Чума, роман на Малколм Роуз од 2000 година
* Чума 99, роман на Жан Уре од 1989 година
* Црвената Чума, роман на Џек Лондон од 1912 година
Во поп културата:
* Чума (филм), хорор-филм од 2006
* Чума, новозеландска група
* Чума, англиска панк-рок група
Останато:
* Кондензаторска чума, состојба во која откажуваат голем број од кондезаторите на матичните плочи
* Загадена крв, виртуелна чума која се појавува во видеоиграта World of Warcraft
Скопско-велешки дијалект

Скопско-велешки дијалект — дијалект на македонскиот јазик што спаѓа во подгрупата на централни дијалекти на западното наречје на македонскиот јазик. Дијалектот се зборува на територијата на градовите Скопје и Велес со околината. Скопско-велешкиот дијалект е близок дијалект со прилепско-битолскиот дијалект и со останатите дијалекти на централната подгрупа. Овој дијалект, заедно со останатите дијалекти од централната подгрупа, се основата врз кој се темели стандардниот македонски јазик.
1 Фонолошки одлики
* употреба на ''в'' наместо архаичната ''х'': страх > страв
* употреба на тврдо л
* употреба на меѓусамогласно ''в'': човек
* употреба на тврд глас ''њ'';
* употреба на буквите ''ќ'' и ''ѓ'' (во останатите дијалекти имаме -јќ- и -јѓ-): куќа.
2 Морфолошки одлики
* употреба на предлогот ''у'' наместо ''во'': у град;
* употреба на наставката -уле: дете - детуле;
* употреба на конструкцијата има + минат партицип: имам работено;
* употреба на трите членови.
3 Примери
;Скопски дијалект
;Велешки дијалект
4 Поврзано
* Македонски јазик
* Македонски дијалекти
5 Дополнителна литература
*
Од љубов кон тебе

Од љубов кон тебе (шпански јазик: Por Amor a Vos) е аргентинска хумористична теленовела. Серијата во Аргентина со прикажување започна на 28 јануари 2008 во ударниот термин заменувајќи ја комедијата Фамилијата Фиеро. Во главните улоги се појавуваат Мигел Анхел Родригес и Кларибел Медина.
1 Синопсис
Понекогаш животот со други луѓе може да биде сложен. Маргарита е силна и борбена жена која е предадена на работата и синот, со кој се многу блиски. Таа решава да го промени животот и да се пресели во нова зграда, да најде нов пат и нови хоризонти. Нејзин син е Леон. Во новиот живот на Маргарита и помага Бето. Тој е управител на зградата, во која се преселува Маргарита, не е строг и ладен човек, тој е сосема напротив. Таму Маргарита се запознава и со Маурисио, тој е исклучително нервозен заболекар. Двајцата мажи ќе се запознаат со Маргарита во еден ист ден и ќе си ги променат животите бидејќи се вљубуваат искрено во неа. Двајцата освен што ќе бидат заљубени во една иста жена, се и големи пријатели. Нервозниот заболекар Маурисио има ќерка Јасмин, која откако ќе се запознае со синот на Маргарита, Леон, ќе и се промени животот во спротивен правец. Меѓу двајцата се раѓа голема љубов. Но, тоа не е се во оваа приказна... Маргарита крие длабоко во срцето и душата една голема тајна. Леон не е син на Маргарита, туку на нејзината сестра Силвија. Маргарита дознава дека таткото на Леон може да биде како Бето така и Маурисио и дури администраторот на зградата Армандо. Во оваа теленовела се сплетуваат ужасот и комедијата, болката и радоста и страста и копнежот.
2 Улоги
Глумци Ликови
Мигел Анхел Родригес, Бето Балдес
Кларибел Медина, Маргарита Карлони
Раул Таибо, Маурицио Сасоне
Николас Кабре, Леон Карлони
Соледад Фандињо, Јасмин Сасоне
Родолфо Рани, Армандо Молинари
Николас Скарпино, Иполито
Естебан Прол, Мартиниано Луна
Засекогаш вљубени

Засекогаш вљубени (шпански јазик: Juro Que Te Amo) е мексиканска теленовела. Серијата во Мексико со прикажување започна на 28 јули 2008 во ударниот термин заменувајќи ја теленовелата Бура во рајот. Во главните улоги се појавуваат Ана Бренда Контрерас и Хосе Рон.
Серијата кај нас моментално се емитува на Сител телевизија.
1 Синопсис
Виолета Мадригал е млада и убава девојка која живее во село со своите родители Амадо и Антонија, и браќата Хулио, Лиа и Даниел. Нејзиното семејство било најбогато во селото пред да го изгубат богатството, а со тоа виделе колку луѓето се дволични. Хустино Фрегосо, најмоќниот човек во селото се збогатил на сметка на семејството Мадригал. Неговата сопруга, Малена Фрегосо, ужива во богатството, а ќерката Мариела константно ја понижува Виолета. Амадо отсекогаш го обвинувал својот братучед Маријано Ласкано за својата несреќа, бидејќи тој бил партнер во фирмата и решил да ги повлече парите откако неговата вереница Антонија решила да се венча со Амадо. Поминале многу години, Амадо ги натерал децата да го мразат Маријано, а пак тој е несреќен со својата жена Леонора и децата Ренато, Пабло и Ивана кои мислат само на себе. По смртта на Амадо, Виолета мора да го исполни последното ветување што му го дала – да работи за да го извлече семејството од сиромаштија. Мариела Фрегосо ја понижува и двете се борат за љубовта на Макс, сѐ додека Виолета не го сретнува Хосе Марија, младо момче кое веднаш сфаќа дека Виолета е жената на неговиот живот. Хосе Марија сака да ја освои, но Виолета е заслепена од неискуството и од Макс и мисли дека него го сака. Ситуацијата на семејството Мадригал се влошува и тие мора да живеат во куќата на Ласканови, каде што мора да ја трпат Фауста, тетката на Леонора, која ги мачи и ги гледа како страдаат само за забава. Семејството Мадригал тешко ќе созреат, но барем ќе бидат заедно.
2 Улоги
Глумци Ликови
Ана Бренда Контрерас, Виолета Мадригал
Хосе Рон, Хосе Марија Алдама
Патрисија Навидад, Антонија де Мадригал
Алехандро Авила, Маријано Ласкано
Луис Хосе Сантандер, Амадо Мадригал
Алексис Ајала, Хустино Фрегосо
Флоренсија де Саранчо, Мариела Фрагосо
Марсело Кордоба, Максимилиано Куелар
Маком (округ)

Маком (|Macomb) е округ во американската држава Мичиген. Овој округ според статистиките во 2000 година, има 788 149 жители. Окружен центар е Маунт Клеменс, но најголемиот град по број на жители е Ворен. Се наоѓа северно од Вејн Округ. Маком Округот има 28 градови и тауншипи.
Детроит (Мејн)

Детроит (|Detroit) е град во американската држава Мејн. Овој град според статистиките во 2020 година, има 885 жители.
1 Географија
Градот има 52.9 км<sup>2</sup>, од кои 52.4 км<sup>2</sup> се копно и .2 км<sup>2</sup> се вода.
Избор за град-домаќин на Летните олимписки игри - 2008

За изборот на град-домаќин на Летните олимписки игри 2008 (формално познати како Игри на XXIX Олимпијада) беа пријавени десет градови (Бангкок, ''Истанбул'', Каиро, Куала Лумпур, ''Осака'', ''Париз'', ''Пекинг'', Севиља, ''Торонто'' и Хавана), од кои само пет (Истанбул, Осака, Париз, Пекинг и Торонто) влегоа во потесниот круг. Седум други градови (Буенос Ариес, Кејптаун, Краснава Полјана, Лисабон, Монтереј, Њујорк и Рио де Жанеиро) планираа да се пријават но се откажаа.
Гостиварски дијалект

Гостиварски дијалект или горнополошки дијалект — дијалект што спаѓа во подгрупата на западни и северозападни дијалекти на западното наречје на македонскиот јазик. Дијалектот се зборува во областа Горни Полог, односно во градот Гостивар со околните села, во соседната област Горна Река и во селата покрај брегот на Мавровското Езеро. Гостиварскиот дијалект е близок дијалект со кичевско-поречкиот дијалект и со реканскиот дијалект. Дијалектот е карактеристичен по тоа што нема поделба на машки и женски директен и индиректен објект.
1 Фонолошки одлики
* Фиксиран акцент на третиот слог од крајот на зборот како во стандардниот македонски јазик.
* Стариот ѣ е заменет со ''е''* Отсуство на гласот ''х'' од фонолошкиот систем, комплетно заменувајќи го со ''в'' : ''страх – страв''; ''прах-прав, бех-бев''...
* Употреба на ''а'' наместо ''јон'' и ''јен ''* Согласната група цвь''-'' добива резултат ''цу-'' : ''цути''.
2 Морфолошки одлики
* Лична заменка за прво лице еднина е ''ја''.
* Лична заменка за прво лице множина е ''мие''.
* Употреба на дативната кратка заменска форма за машки род во индиректен објект и за женски род : ''Дај му ја топкава на Тони / Дај му ја топкава на Ивона''.
* Скратување на наставката ''-ови'' во ''-ој'' кај едносложните именки од машки род: ''столови-столој'', ''волови-волој''.
* Употреба на трите членови : ''човеков'', ''човекон'', ''човекот''.
* Се чува наставката ''-т'' кај глаголите во трето лице еднина: ''одит'', ''јадет'', ''гледат'', ''спиет…''* Употреба на глаголските форми со има/нема + глаголска придавка во среден род : ''Имам носено'', ''немам јадено''.
* Жива употреба на формите на минатото неопределено свршено и несвршено време што е одлика во стандардниот македонски јазик: ''сум одел'', ''не сум гледал'', ''сум ја прочитал оваа книга''.
Судот на Ејми

Судот на Ејми е американска телевизиска серија емитувана на каналот CBS од 1999 до 2005 година, со вкупно шест сезони. Серијата го следи животот на Ејми Греј, 35-годишна самохрана мајка која ја напушта својата кариера на адвокат во Њујорк и се враќа во своето родно место Хартфорд, каде станува судија за семејни случаи. Таа е разведена и сама ја одгледува ќерка си Лорен. Во Харфорд живее со својата доминантна мајка, Максин, поранешен социјален работник.
Сценариото е засновано врз вистинскиот живот на мајката на главната глумица, Ејми Бренеман, и е приказна за три генерации жени кои живеат заедно и кои се соочуваат со лични и професионални дилеми во својот променлив живот.
Во Македонија, ''Судот на Ејми'' се емитуваше на А1 телевизија.
Марк Шпиц

Марк Ендрју Шпиц (роден на 10 февруари 1950, во , САД) е поранешен американски пливач и освојувач на 7 златни медали на Летните олимписки игри одржани во Минхен во 1972 година. Исто така, тој е еден од четворицата спортисти со 9 златни медали од Олимписките игри (заедно со Паво Нурми, Лариса Латинина и Карл Луис), а само зад Мајкл Фелпс со 14 освоени златни медали. Марк, исто така, е и поставувач на 23 светски рекорди во спринтерските дисциплини во слободен стил и делфин. Тој никогаш не бил светски првак, а кариерата ја завршил во 1973 година.
Својот голем талент овој натпреварувач го покажал уште на игрите 1968 во Град Мексико каде со само 18 години освоил 2 златни медали. На игрите, тој бил предводен од силниот американски пливачки тим и од нивниот најдобар пливач кој бил стимул и за другите Дон Сколандер кој на игрите 1964 во Токио освоил 4 златни медали. На овие игри Шпиц најавувакл освојување на 5 златни медали, но освоил само 2 и тоа во штафетите 4x100m слободно и 4х200m слободно. Освоил и сребро на 100m делфин и бронза на 100m слободно, додека во финалната трка на 200m делфин целосно потфрлил освојувајќи го само разочарувачкото осмо место.
На игрите 4 години подоцна, 1972 во Минхен, за Марк се отворила нова страница во кариерата. Впрочем, Марк Шпиц на овие игри освоил 7 златни медали во колку и дисциплини настапил (100m делфин, 100m слободен стил, 200m делфин, 200m слободен стил, штафета 4х100m слободен стил, штафета 4х200m слободен стил и штафета 4х100m мешано). Од овие дисциплини, последен златен медал Шпиц освоил како дел од штафетата на САД на 4х200m мешано на 4 септември. Веднаш по овој подвиг, тој бил принуден да го напушти Олимпиското село, бидејќи е Евреин (татко му е Евреин, а мајка му Порториканка).
20 години по својот најголем успех, Марк Шпиц имал смешен обид да се квалификува за Летните олимписки игри - 1992 одржани во Барселона, но се разбира не успеал.
Национален собирен центар, Пекинг

Националниот собирен центар (кин. 北京國家會議中心) е нов собирен центар во Олимпискиот парк во Пекинг. Дело е на архитектите од РМЏМ и наменет е како борилиште за Летните олимписки игри 2008. Зазема површина од 270,000 m². Ова е едно од главните зданија во Олимпискиот парк.
Центарот е борилиште за натпреварите во мечување , стрелачката и мечувалската дисциплина на современиот петобој, како и Меѓународниот центар за радиодифузија и Главниот прес центар.
По Олимписките игри зданието ќе се користи како првокласен собирен и изложбен центар.
Катерина Емонс

Катерина Емонс (родена на 17 ноември 1983 во П’лзењ) — чешка натпреварувачка во стрелаштво. Во 2007, таа се омажила со познатиот американски стрелач Мет Емонс, па своето моминско презиме Куркова го заменила со она на сопругот. На Летните олимписки игри - 2008, таа го освои првиот златен медал, победувајќи во стрелаштво во дисциплината воздушна пушка од 10 м.
На нејзиниот пат до златниот медал, Емонс го изедначи светскиот и постави нов олимписки рекорд стрелајќи 400 кругови од исто толку можни. Во финалниот натпревар го постави новиот олимписки рекорд кој сега изнесува 503,5 бода.
Сѐ за мојата мајка

„Сѐ за мојата мајка“ (|Todo sobre mi madre) е филм на шпанскиот режисер Педро Алмодовар (Pedro Almodóvar) од 1999 година. Алмодовар е автор и на сценариото, а главните улоги ги играат: Сесилија Рот (Cecilia Roth), Мариса Паредес (Marisa Paredes), Антонија Сан Хуан (Antonia San Juan) и Пенелопе Круз (Penélope Cruz).
Филмот обработува комплексни теми како: сидата, сексуалниот идентитет, полот, религијата и егзистенцијализмот. Дејството во филмот потекнува од еден претходен филм на Алмодовар, „Цветот на мојата тајна“, во кој студенти по медицина се учат како да убедат една ожалостена мајка да даде согласност органите на син ѝ да бидат подарени за пресадување.
И во овој филм, Алмодовар вешто балансира меѓу мелодрамата и комедијата, прикажувајќи мноштво живописни ликови чии судбини се испреплетуваат низ неверојатни случки, при што сите елементи успева да ги поврзе во складна и убедлива приказна. Филмот освоил повеќе од 30 угледни награди на разни филмски фестивали, вклучувајќи ги и следниве: „Оскар“ за најдобар странски филм, „Златен глобус“, Европските филмски награди (Рот), „Сезар“, седум награди „Гоја“, наградата за најдобра режија на Канскиот филмски фестивал (Алмодовар), а бил прогласен и за најдобар странски филм во Британија, Бразил, Италија, Германија, Данска и Шведска.
1 Синопсис
Мануела (ја игра Рот) е медицинска сестра која живее и работи во Мадрид со синот тинејџер Естебан, кој сака да биде писател и никогаш го нема запознаено својот татко. Една вечер, по театарската претстава „Трамвајот наречен желба“, Естебан сака да земе автограм од глумицата Ума Рохо (ја игра Паредес), која ја игра главната улога во претставата, Бланш Дубоа, но го удира кола и умира. По оваа несреќа, Мануела оди во Барселона да го најде таткото на Естебан, трансвеститот Лола кој работи како проститутка, за да го извести дека имал син. Додека е во Барселона, Мануела ќе се најде и со стар добар пријател, трансвеститот Слатка. Исто така, ќе ја запознае сестрата Роса, млада и бремена калуѓерка која го познавала поранешниот сопруг на Мануела, а ќе се здружи и со Ума, глумицата која син ѝ ја обожувал.
Алмодовар го завршува филмот со посветата: „За сите глумици кои глумеа глумици, за сите жени кои глумат, за мажите кои глумат и се претвораат во жени, за сите луѓе кои сакаат да бидат мајки. За мајка ми“.
2 Улоги
* Сесилија Рот - Мануела
* Мариса Паредес - Ума
* Антонија Сан Хуан - Слатка
* Пенелопе Круз - Роса
* Кандела Пења - Нина
* Роса Марија Сарда – Мајката на Роса
* Елој Асорин - Естебан
* Тони Канто - Лола
* Фернандо Фернан Гомес – Таткото на Роса
3 Критики
''Сѐ за мојата мајка'' е општо-прифатен како најзрелиот филм на Алмодовар досега. Доби Оскар за најдобар странски филм во 1999, Награда за најдобра режија на Канскиот филмски фестивал, седум Гоја награди вклучувајќи Најдобар филм, Најдобра режија и Најдобра женска главна улога за аргентинката Сесилија Рот. Ричард Шикел од магазинот Тајм, како и други критичари го прогласија за најдобар филм на годината.
Балтимор

Балтимор (|Baltimore) е град во американската држава Мериленд. Овој град според статистиките во 2007 година, има 637 455 жители, што го прави најголем град во Мериленд, и 20-ти град по број на жители во САД. Се наоѓа во центарот на Мериленд на Чесапички Залив. Градот е 64 км од Вашингтон.
1 Балтимор како мотив во популарната култура
* „Улиците на Балтимор“ (англиски: ''Streets Of Baltimore'') — песна на американскиот кантри-музичар Грем Парсонс (Gram Parsons) од 1973 година.
Аеродром Гетеборг Лендветер

Аеродромот Гетеборг Лендветер (''шведски'': Göteborg-Landvetter flygplats), (IATA: GOT, ICAO: ESGG), е меѓународен аеродром кој го опслужува градот Гетеборг во Шведска. Со 4,3 милиони патници во 2006 година, е втор најголем Шведски аеродром. Аеродромот е именуван по малото место во близина на Гетеборг, Лендветер. Сместен е на 20 километри од центарот на Гетеборг. На аеродромот постојат два терминални згради, домашен и меѓународен. Просторот за трансфер содржи ресторани и продавници, како и хотел на 500 метри од терминалните згради. Аеродромот беше официјално отворен 1977 година.
1 Транспортација до аеродромот
* Автобус: Автобусот на Flygbussarna сообраќа до центарот на Гетеборг на секои 20 минути, и на секои 30 минути до централната железничка станица. Еден билет чини 500 денари. Друга автобуска линија постои до градот Бурос, исто така на секои 30 минути, и тој чини 500 денари.
Патот до Гетеборг е 25 километри, а до Бурос е 45 километри. На аеродромот постои паркинг со 7,300 места за автомобили.
2 Карго транспорт
Аеродромот Гетеборг Лендветер е важен карго аеродром. Во текот на 2007 година беа обработени 60.100 тона товар, околу 60 % од вкупниот карго товат на најголемиот аеродром во Шведска, Стокхолм Арланда.
3 Авиокомпании и одредишта
* airBaltic (Рига)
* Air France
** стопанисува CityJet (Париз де Гол)
* Austrian Airlines
** стопанисува Austrian Arrows (Виена)
* British Airways
** стопанисува Sun Air of Scandinavia (Орхус, Билунд)
* Blue1 (Хелсинки)
* Brussels Airlines (Брисел)
* City Airline (Аре-Естерсунд, Бирмингем, Лулео, Лион, Манчестер, Прага, Талин, Цирих)
* Direktflyg (Борланге)
* Emirates Airline (Дубаи, Њујорк Кенеди) [товар]
* Finnair (Хелсинки)
* FlyNordic (Стокхолм Арланда, Приштина)
* Icelandair (Рејкјавик)
* Iceland Express (Рејкјавик-Кеплавик)
* Iran Air (Техеран)
* Jat Airways (Белград)
* KLM Royal Dutch Airlines (Амстердам)
* Луфтханза (Франкфурт)
** стопанисува Lufthansa Regional (Диселдорф, Хамбург, Минхен)
* Malév Hungarian Airlines (Будимпешта)
* Malmö Aviation (Стокхолм Брома, Умео)
* Scandinavian Airlines System (Барселона, Копенхаген, Франкфурт, Лондон Хитроу, Малага, Осло Гардермоен, Стокхолм Арланда)
* Skyways (Сундсвал)
* Welcome Air (Грац, Хановер, Инсбрук, Ставангер, Кристијансенд)
* Widerøe (Осло)
3.1 Чартер
* Alpresor (Салцбург, Женева, Малага)
* Apollo (Агадир, Анталија, Бургас, Чанија, Крф, Џерба, Дубровник, Фуертевентура, Ираклион, Хургада, Карпатос, Кавала, Ланцароте, Ларнака, Лас Палмас, Монастир, Палермо, Палма де Мајорка, Пукет, Превеза, Родос, Рим Фјумичино, Санторини, Скијатос, Сплит, Тенерифе, Солун, Тиват, Варна, Закинтос)
* TUIfly Nordic (Агадир, Анталија, Бали, Бангкок, Барселона, Бургас, Даламан, Фаро, Гоа, Гран Канарија, Хургада, Исла де Маргарите, Кап Верда, Краби, Ланцароте, Ларнака, Мадејра, Мајорка, Маврициус, Мајами, Момбаса, Монастир, Пукет, Шарм ел Шеик, Сплит, Тенерифе, Трст, Варна)
* LionAlpin
* Solresor
* Ving
Олимписки стадион (Москва)

Олимписки Стадион, наречена Олимписки, е голема затворена арена сместена во Москва, Русија. Таа беше изградена за 1980 Летни олимписки игри, каде што се одржуваа натпреваруварите по Кошарка и Бокс . Дел од Олимпискиот Спортски Комплекс е и базенот. Салата е толку голема што има сместивост од 80,000 седишта. Исто така таму се одржувале Дејвис Куп и Кремлин Куп турнирот. Кога помалите затворени спортови беа во салата, како тенис или кошарка, само 1/4 од подот беше искористен.
1 Евровизија 2009
Олимписки Стадион е моментално избран за одржување на Евровизија 2009.
Бал-кан-кан

''Бал-кан-кан'' — македонски филм во италијанска копродукција, кој го следи животот на македонски бегалец што патува низ Балканот за да ја пронајде својата свекрва која е завиткана во тепих. Дарко Митревски е режисер и сценарист на филмот, а Владо Јовановски, Адолфо Марџота, Ѕвездана Ангеловска и Тони Михајловски ги играат главните улоги. Добитник е на ''Специјалната награда од филмските критичари на Русија'' на ''XXVII Московски Меѓународен Филмски Фестивал'' одржан во 2005 година.
1 Глумечка екипа
Глумец, Улога
Владо Јовановски, Трендафил Каранфилов
Адолфо Марџота, Сантино Џеновезе
Ѕвезда Ангеловска, Ружа Каранфилова
Бранко Ѓуриќ, Шефкет Рамадани
Сека Саблиќ, Зумбула
Тони Михајловски, Џанго
Миодраг Кривокапиќ, Веселин Кабадајиќ
Никола Којо, Осман Ризванбеговиќ
Владимир Ендровски, Стипе Прикачин
Бранко Огњановски, Серафим Каранфилов
Катерина Шехтанска, Убава Танцерка
Васко Тодоров, Витомир
Наџи Шабан, Карлито
Љупчо Бубо Каров, Цацко
2 Реакции
2.1 Рецензии
Филмот, во главно, е добро прифатен од критиката. Денис Харви од ''Variety'', вели дека "''Сценаристот-режисер Дарко Митревски ги поместува границите... Циничното, халуцинаторно, модерно „Патување на Аџијата“ е патување исполнето со меморабилни секвенци кои несомнено ќе му дадат култен статус меѓу авантуристички настроените синеасти.''"
2.2 Гледаност
Филмот е гледан од повеќе од 500,000 луѓе во Република Македонија уште во годината на својата премиера и на тој начин се смета за најгледаниот во македонската историја. Истовремено, тој е филмот со најголема заработка на нејзината територија.
Романтична комедија (филм)

Романтична комедија е филмски жанр на кој најчесто ја разработува темата на љубов помеѓу две личности. Најчесто во романтичните комедии се работи за вистинска љубов помеѓу двајцата протагонисти кои најчесто се запознаваат на многу интересен начин или пак започнуваат врска само поради некој заплет на околности, се вљубуваат меѓу себе и прават с за да останат заедно. Многу често и двајцата протагонисти &ndash мажот и жената, имаат најмалку двајца најдобри пријатели кои исто така имаат интересен живот. Постојат многу малку романтични комедии кои повеќе се вртат околу комичните делови отколку кон романтичните.
1 На ТВ
Во последните неколку години на телевизија се појавуваат сè повеќе серии со карактер на романтична комедија од кои најпознати се: ''Сексот и градот''(иако оваа серија се врти околу други работи и повеќе се врти околу комедијата сепак има доволно сцени и случки да се смета за романтична комедија), ''Али Мекбијл''(серијата се врти околу адвокатските случаии за кои е ангажирана Али но и за нејзиниот љубовен живот па и љубовниот живот на пријателите), ''Вовед во анатомија''(серијата се врти околу медицински случаи кои се доста комични но некогаш и сериозни и околу љубовните животи на ликовите најпозната врска а и врската поради која е и оваа серија романтична комедија е врската на протагонистот Мередит Греј која е млада стажистка и неврохирургот Дерек Шепард,''Приватна пракса''(спин оф на Вовед во анатомија чија прва сезона емитуваше само 9 епизоди и беше прекината поради штрајкот на сценаристите таа продолжува од септември со втора сезона што значи дека сѐ уште не се знае каков вид на серија е оваа серија но бидејќи е спин оф на Вовед во анатомија се претпоставува дека е романтична комедија).
Василиј I Московски

Василиј I (руски:Василий I Дмитриевич) (30 декември 1371 - 27 февруари 1425) бил Голем кнез на Москва од 1389.
Тој бил најстариот син на Дмитриј Донски и Големата принцеза Евдокија којашто била ќерка на Дмитриј Константинович од Нижни Новгород. По смртта на неговиот татко, тој станал голем кнез на Москва и Владимир без да почека потврда од страна на Златната орда, на која бил вазал. По Опсадата на Москва во 1382 година, тој останал заробеник во монголскиот дворец, до успешното му бегство во 1386 година. Ова бегање на крајот му било простено главно поради нападот на Тимур врз Златната орда.
Василиј I продожил со поврзувањето на руските земји. За да ја намали опасноста од можните напади на Златната орда, во 1392, Василиј склучил сојузништво со Големото кнежевство Литванија и се оженил со Софија Витовтовна, единствената ќерка на кнезот Витаутас Велики. Веднаш по ова, тој во 1392 година ги освоил градовите Нижни Новгород и Муром, а од 1397 до 1398, истото го сторил и со градовите Калуга, Вологда, Велики Устјуг со територијата на која живеел народот Коми. Крајот на независноста на Новгородската Република бил проследен со еден значаен настан. Кога новгородскиот кнез сакал да се спротивстави на московската армија која се приближувазла кон градот, неговите бојари му сопштиле дека е најдобро да тој ја признае власта на Василиј, и му дале на знаење дека нема да го поддржат при определен напад. Присоединувањето на Нижни Новгород и дало можност на Москва да се зацврсти во областа на средна Волга.
По четригодишен успех, Василиј I решил да прекине со војувањата и да се препушти на собирање финансии за идни походи. Во 1395 година одлучил повеќе да не плаќа данок на Златната орда. Истата година, Тимур ги нападнал словенските територии. Тој особено напаѓал во регионите по течението на реката Волга, но не подготвувал напад на Москва. Тимуровиот напад и послужил на Русија да ја загрози Златната орда, која во наредните 12 години била во состојба на анархија.
1 Порази
Постојаното ширење на земјата во првите десетина години од управувањето на Василија довело до голема грижа кај соседите, особено кај кнезот на Литванија кој претходно како сојузник, започнал да зазима неутрална страна. Така, во 1403-1404 година Василиј ги изгубил градовите Смоленск и Вјазма. По овој пораз од Литванија и крај на нивното сојузништво со Москва настапила Златната орда која во 1408 година со својата армија пристигнала дури до реонот на престолнината Москва.
Поради ова напредување бил побаран мировен договор според кој московскиот кнез бил повторно обврзан да плаќа годишен данок на монголскиот хан, а и самиот Василиј морал во 1412 година да замине во престолнината Сарај за да му се поклони.
Белорусија на Евровизија

Белорусија досега на Песна на Евровизија настапувала пет пати, дебитирајќи во 2004 ( Евровизија 2004 ). Земјата започна со учество истата година кога полуфиналињата стартуваа, сè до 2007 тие немааа влез во финале, па на Евровизија 2007 шансата им се врати и влегоа.
1 Натпреварувачи (2004 - )
Година, Пејач/ка, Наслов, Финале, Бодови, Полуфинале, Бодови
2004, Aleksandra and Konstantin, My Gallileo, X, X, 19, 10
2005, Angelica Agurbash, Love Me Tonight, X, X, 13, 67
2006, Polina Smolova, Mum, X, X, 22, 10
2007, Dmitry Koldun, Work Your Magic, 6, 145, 4, 176
2008, Ruslan Alekno, Hasta La Vista, X, X, 17, 27
2009, Petr Elfimov, Eyes that never lie, X, X, 13, 25
2010, 3+2, Butterflies, 24, 18, 9, 59
2011, Anastasia Vinnikova, I Love Belarus, X, X, 14, 45
2012, Litesound, We Are the Heroes, X, X, 16, 35
2013, Alyona Lanskaya, Solayoh, 16, 48, 7, 54
2014, Teo, Cheesecake, 16, 43, 5, 87
2019, ZENA, LIKE IT!, 23, 72, 9, 169
Кино

Кино е филмски театар во кој се прикажуваат филмови на големо платно.
Кино е всушност место слично на театарот каде што се оди да се гледа некој филм. За да се присуствува на едно прикажување на филм потребно е да се купи билет со кој се добива дозвола да се гледа филмот во одреден термин. Филмот се прикажува со помош на филмски проектор, кој го проектира филмот на големо филмско платно пред адиториум. Во поново време, кината се опремени со дигитални филмски проектори кои се подобри од обичните филмски проектори.
1 Киното во Македонија
Битолчанецот Лазар Сорчев, веројатно, бил првиот човек кој прикажувал филмови во Македонија, а тоа се случувало пред браќата Манаки да го отворат нивното кино во Битола. Имено, Сорчев се вратил од САД непосредно пред крајот на Првата светска војна и во една барака во центарот на Битола отворил кафеана. Наговорен од неговиот пријател Темелко Трајков, Сорчев инсталирал кино-проектор и во 1920 година започнал да прикажува филмови. Покрај програмите со играни филмови, еднаш неделно, во претпладневните часови, тој одржувал и бесплатни проекции на здравственообразовни филмови, придружени со соодветни предавања. Киното работело до 1923 година, со тоа што во зимскиот период од 1921 до 1923 година, Сорчев им го издавал киното на браќата Манаки, додека тие ја граделе нивната кино-сала на „Широк-сокак“. Во Штип, со прикажување на филмови се занимавал Лазар Казанџиев, кој дури по 1945 година лежел и в затвор.
Во 2013 година, во Македонија работеле 12 кина со 16 797 претстави кои ги посетиле 424 000 лица. Во 2023 година имало 18 кина со 13 526 претстави и со 389 000 посетители.
2 Киното како тема во уметноста
* „Кино“ - цилус раскази на српскиот писател Давид Албахари.* „Кино“ (српски: ''Биоскоп'') - кус расказ на македонскиот писател Митко Маџунков од 1984 година.* „Кокошка в кино“ — краток расказ на Оливера Ќорвезироска од 2021 година.* „Кино претстава“ (англиски: ''The Cinema Show'') - песна на британската рок-група Џенезис (''Genesis'') од 1973 година.
Малпенза Експрес

Малпенза Експрес — италијанска железничка линија помеѓу аеродромот Милано Малпенза и станицата Милано Кадорна. Линијата сообраќа на секои 30 минути и целото патување трае 40 минути.
1 Станици
* Аеродром Милано Малпенза
* Бусто Арсизио
* Сароно
* Милано Бовиса
* Милано Кадорна